stanford-oval/wikipedia huggingface dataset:
ז'אטץ
הערות שוליים

1 2  Žatec and the Landscape of Saaz Hops
↑  "Jméno Žatecký". Ptejte se knihovny (בצ׳כית). National Library of the Czech Republic. 2014-12-16.
1 2 3 4 5  "Historie" (בצ׳כית). Město Žatec.
↑  "Mord im Fasanengarten" (בגרמנית). Der Spiegel. 2009-08-30.
↑  ביל נוביק-הברחת מפציץ B-17, מבצע בלק, מבצע אבק
↑  נתיבי אוויר פנמיים בע"מ. בספרדית: Lineas Aereas de Panama Sociedad Anonima
↑  LAPSA באתר Airline History
↑  jüdische-gemeinden.de Klaus-Dieter Alicke: Aus der Geschichte der jüdischen Gemeinden im deutschen Sprachraum
↑  Ernst Mändl, Heinrich Schwenger: Geschichte der Juden in Saaz. In: Hugo Gold : Die Juden und Judengemeinden Böhmens in Vergangenheit und Gegenwart I. Jüdischer Buch- und Kunstverlag, Brünn/Prag 1934, S. 579–584 (; also PDF at hugogold.com).
↑  Database of Demographic Indicators for Selected Towns of the Czech Republic. Tab. 235
↑  "Žatecký chmel" (בצ׳כית). Žatecký chmel.
↑  Žatecký pivovar
↑  "Dočesná" (בצ׳כית). Žatecká Dočesná.
↑  "Žatec – městská památková zóna" (בצ׳כית). National Heritage Institute.
↑  "Chrám Nanebevzetí Panny Marie v Žatci" (בצ׳כית). CzechTourism.
↑  "Městem Žatec po stopách natáčení slavných filmů" (בצ׳כית). CzechTourism.
↑  "Úkrytem v zoo projdou čeští herci i pražské exteriéry, svou průměrnost ale neschová" (בצ׳כית). Czech Radio. 2017-03-29.
↑  "Žatec: Czech town providing perfect location for major productions including JoJo Rabbit". Czech Radio. 2020-02-27.
| --- | --- |
בקרת זהויות :  NLI: 987007477937705171  GND: 4105154-3  LCCN: no2004111963  NKC: ge131588  VIAF: 143421388   WorldCat (עם VIAF): 143421388 
שער הכמרים, חלק מביצורי העיר
בית הכנסת לשעבר של זאץ
הכניסה לבית הקברות היהודי של זאץ
בית הספר התיכון
שדה הכשותנית הקטן בעולם
תחנת הרכבת לשעבר של זאץ
כיכר הושצלקובו עם כנסיית עליית הבתולה מריה השמימה
טרוורסודונטיים

| טרוורסודונטיים |
| --- | --- |
 אקסארטודון
תקופה
טריאס תיכון-יורה תחתון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
סדרה:: תראפסידה
תת־סדרה:: קיינודונטיים
משפחה:: טרוורסודונטיים
שם מדעי
 Traversodontidae ‏הינה, 1936

טרוורסודונטיים (שם מדעי: Traversodontidae) היא משפחה של דמויי יונקים מתת-סדרת הקיינודונטיים שבקבוצת הסינאפסידה שחיו בעידן המזוזואיקון. הם נכחדו בתחילת תור היורה. מאובני הסוגים נמצאו בין אפריקה לאמריקה הדרומית בעיקר, אך גם באירופה ואמריקה הצפונית, שם ככל הנראה היו ימים והיצורים שחיו שם עברו גמדות איים.
יצורים אלה נראו כמו יונקים קטנים יחסית ובעלי כסות פרווה. רובם היו אוכלי כל אך היו בעלי ניבים מגודלים ולסתות קצרות. בניגוד ליונקים רגילים הם הטילו ביצים, היו בעלי גפיים רחוקות מעמוד השדרה ולא יכלו לשמור על חום גופם.
מיון

סוג Andescynodon
סוג Pascualgnathus
סוג ארקטוטרוורסודון (Arctotraversodon)
סוג בוראוגומפודון (Boreogomphodon)
סוג Nanogomphodon
תת-משפחה Massetognathinae
סוג Massetognathus
סוג Dadadon
סוג Santacruzodon
תת-משפחה Gomphodontosuchinae
סוג Gomphodontosuchus
סוג Menadon
סוג Protuberum
סוג אקסארטודון (Exaeretodon)
סוג Scalenodontoides
טרוור ואי

| --- | --- |

 לידה:  6 ביוני 1935 (בן 89) ווקינג, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1949 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  חליל צד 
 www.trevorwye.com
 
טרוור ואי (אנגלית: Trevor Wye) הוא חלילן אנגלי מקצועי, מדריך לחליל ומחברם של ספרים אחדים על היבטים טכניים בנגינה בחליל.
ביוגרפיה

ואי החל לנגן בחליל בגיל 14. בניגוד למצופה מחלילן מפורסם, הוא לא למד במכללה למוזיקה או בקונסרבטוריון וגם לא באוניברסיטה, אבל לימודיו אצל מרסל מואיז בתקופה מאוחרת יותר בחייו השפיעו יותר מכל גורם אחר בחייו על נגינתו, על כתיבתו ועל הוראת החליל שלו.
ואי ניגן כפרילאנס בתזמורת ובהרכבי מוזיקה קאמרית בלונדון במשך שנים רבות ויש לו כמה הקלטות סולו. הוא היה פרופסור בבית ספר גילדהול למוזיקה ודרמה שבלונדון במשך ארבע עשרה שנים וברויאל נורת'רן קולג' למוזיקה במנצ'סטר במשך עשרים ושתיים שנים. בית הספר במנצ'סטר העניק לו תואר כבוד בשנת 1990.
מבין יצירותיו שיצאו לאור, הנודעים ביותר הם ספרי התרגילים לחליל בשישה כרכים, המתרכזים בטון, טכניקה, ארטיקולציה, אינטונציה וויברטו, נשימה וסולמות, ותרגילים למתקדמים. כמו כן פרסם סדרה בשם "ספר למתחילים בחליל", "ספר תרגילי פיקולו" וכמה עיבודים לחליל ופסנתר. הביוגרפיה של מרסל מואיז שכתב יצאה לאור בכמה שפות וכיום הוא עוסק במיזם שיתופי של אנציקלופדיה של החליל. עוד הוא כותב בימים אלה ביוגרפיה קצרה של אלברט קופר, בונה חלילים.
ואי מלמד בסטודיו החליל שלו בקנט קורס שנתי למשתלמים בתנאי פנימייה, החל בשנת 1990. הקורס מיועד לבוגרים שהשלימו את לימודיהם. הוא מסייר בעולם, מגיש כיתות אמן ומופיע בקונצרטים, יושב בחברי שופטים בתחרויות בינלאומיות ומנגן ברסיטלים.
טור דה רומאנדי

| --- | --- |
טור דה רומאנדי (2008), מעלה בעיירה לורט
טור דה רומאנדי (2008), מעלה בעיירה לורט
 מדינות:  שווייץ שווייץ
 סוג:  מרוץ קטעים
 אורך המסלול:  כ-750 ק"מ
 חודש:  אפריל
 משך:  שבוע
 היסטוריה
 התקיים לראשונה:  1947
 מרוצים עד כה:  77
 מנצח ראשון:  בלגיה בלגיה דזירה קטלר
 מוביל במספר הניצחונות:  אירלנד אירלנד סטפן רוץ' שלושה ניצחונות
 מנצח אחרון:  ספרד קרלוס רודריגס
 שנת מרוץ אחרונה:  2024
 
טור דה רומאנדי (בצרפתית Tour de Romandie) הוא מרוץ אופני כביש, מסוג מרוץ קטעים, המשתייך לסבב UCI World Tour. המרוץ נערך בחבל רומאנדי בשווייץ – חבל דוברי הצרפתית במערב המדינה.
המרוץ נערך בפעם הראשונה ב-1947, שהייתה השנה ה-50 לייסוד איגוד האופניים בשווייץ.
המרוץ נפתח, באופן מסורתי בפרולוג – קטע קצר של מרוץ אישי נגד השעון, המתקיים באזור ז'נבה או בלוזאן. בקטעים הבאים פונה המרוץ, בדרך כלל, צפונה, אל אזור הרי האלפים והרי היורה שבקנטון נשאטל. בדרך כלל, מתקיים במרוץ קטע נוסף של מרוץ אישי נגד השעון; בפעמים רבות זהו הקטע האחרון והמכריע במרוץ.
רשימת המנצחים בשנים האחרונות

1998 – שווייץ לורן דיפו
1999 – צרפת לורן ז'אלאבר
2000 – איטליה פאולו סבולדלי
2001 – איטליה דריו פריגו
2002 – איטליה דריו פריגו
2003 – ארצות הברית טיילר המילטון
2004 – ארצות הברית טיילר המילטון
2005 – קולומביה סנטיאגו בוטרו
2006 – אוסטרליה קאדל אוונס
2007 – הולנד תומאס דקר
2008 – גרמניה אנדראס קלודן
2009 – צ'כיה רומן קרויציגר
2010 – סלובניה סימון שפילק
2011 – אוסטרליה קאדל אוונס
2012 – בריטניה בראדלי ויגינס
2013 – בריטניה כריסטופר פרום
2014 – בריטניה כריסטופר פרום
2015 – רוסיה אילנור זאקארין
2016 – קולומביה נאירו קינטנה
2017 – אוסטרליה ריצ'י פורט
2018 – סלובניה פרימוז' רוגליץ'
2019 – סלובניה פרימוז' רוגליץ'
2021 – בריטניה גריינט תומאס
2022 – רוסיה אלכסנדר ולאסוב
2023 – בריטניה אדם ייטס
2024 – ספרד קרלוס רודריגס
הערות שוליים

↑  את המרוץ סיים ראשון אלחנדרו ולוורדה מספרד, אך ניצחונו נפסל מאוחר יותר (יחד עם ניצחונות אחרים שלו) בגלל שנקבע כי השתמש בחומרי אמרוץ אסורים.
| --- | --- |
בקרת זהויות :  GND: 4829304-0  VIAF: 239223191   WorldCat (עם VIAF): 239223191 
ערך זה הוא קצרמרבנושא ספורט. אתם מוזמנים לתרום לוויקיפדיה ו.
טליט תקשורת

| --- | --- |

 נתונים כלליים
 סוג:  חברה ציבורית
 תקופת הפעילות:  1986–הווה (כ־38 שנים) 
 מיקום המטה:  לונדון
 משרד ראשי:  טריאסט, איטליה
 ענפי תעשייה:  טלקומוניקציה 
 מוצרים עיקריים:  מערכות תקשורת עבור יישומי האינטרנט של הדברים ותקשורת בין מכונה למכונה
 הכנסות:  382 מיליון דולר (2019)
 רווח תפעולי:  38 מיליון דולר (2019)
 רווח:  11 מיליון דולר (2019)
 הון עצמי:  104 מיליון דולר (2019)
 עובדים:  850 (2020)
  
 www.telit.com
 
טליט תקשורת (באנגלית: ‏Telit Communications PLC) היא חברה רב לאומית, העוסקת בפיתוח וייצור מערכות תקשורת עבור יישומי האינטרנט של הדברים ותקשורת בין מכונה למכונה (M2M). מניות החברה נסחרות בבורסה לניירות ערך בלונדון.
היסטוריה > הקמת החברה והנפקה

טליט הוקמה בשנת 1986 בעיר טריאסט באיטליה בשם Telital, כחברה שסיפקה שירותי פיתוח הנדסי לחברות תקשורת רב לאומיות. בשנת 1997 החברה החלה לייצר מוצרים לתעשיית התקשורת הסלולרית, תחת שם המותג שלה. והחלה לספק מכשירי טלפון ניידים לחברת טלקום איטליה. בתחילת שנות ה-2000 סיפקה החברה חסות לקבוצת הכדורסל פלקנסטרו טריאסטה.
בשנת 2002, נרכשה טליט על ידי דאי טלקום, חברת בת של פולאר השקעות מישראל, תמורת 10 מיליון אירו. דאי טלקום הוקמה בישראל בשנת 2000 כחברה לשיווק מכשירי טלפון ניידים מתוצרת חברת יונדאי הקוריאנית, אותם סיפקה בעיקר לחברת פלאפון תקשורת. בנוסף גייסה החברה 15 מיליון אירו מקרן ההשקעות של קבוצת אדמונד דה רוטשילד, הגיוס נעשה לפי שווי של 75 מיליון אירו. לאחר הרכישה החלה דאי טלקום לשווק את המכשירים של טליט, בין היתר חתמה על עסקת מכשירים גדולה, בהיקף של עשרות מיליוני שקלים עם פלאפון, וגם המשיכה לספק מכשירי טלפון ניידים לחברת טלקום איטליה. בנוסף החלה לשווק גם את הטלפונים הניידים של אלקטל בישראל באופן בלעדי, לאחר חברת יונדאי החליטה למכור את קו ייצור הטלפונים ולצאת מהתחום.
מיזם נוסף שהקימה החברה, היה שירות בפריסה ארצית להטענת יתרה של טלפונים ניידים הפועלים בתוכנית פריפייד, בשותפות שווה עם החברות ריטליקס וליפמן הנדסה אלקטרונית
בשנת 2005 עקפה טליט את סאני, יבואנית סמסונג, בהיקף המכירות לפלאפון וסיפקה כ-270 אלף מכשירים (שהיו כ-50% מסך רכישות המכשירים שביצעה פלאפון באותה שנה).
במרץ 2005, הנפיקה את מניותיה בבורסת AIM, בורסת משנה לחברות הזנק של הבורסה לניירות ערך בלונדון, וגייסה כ-8 מיליון דולר לפי שווי חברה של 32 מיליון דולר.
היסטוריה > שינוי במיקוד העסקי

לאחר ההנפקה שינתה החברה את המיקוד העסקי שלה את השליטה בפעילות החברה בישראל בתחום מכשירי הקצה (דאי טלקום) תמורת כ-6.5 מיליון אירו. המפעל באיטליה הפסיק לייצר טלפונים ניידים והתרכז בייצור מודולים להעברה סלולרית של נתונים, בעיקר עבור קריאה מרחוק של מוני חשמל, מודולים המעבירים את נתוני הצריכה. ופתרונות דוגמת מערכת המאפשרת לברז מים בשדה להעביר נתונים על כמות המים העוברת בו וקצב הזרימה. המערכת מאפשרת לחקלאי לפתוח ולסגור את הברז מרחוק במידת הצורך.
באפריל 2007 מכרה בעלת השליטה פולאר השקעות כמחצית מאחזקותיה בטליט לפי שווי של כ-40 מיליון דולר בלבד. כשמכרה 28% ממניות טליט למנכ"ל עזי כץ וקבוצת משקיעים פרטיים מאיטליה תמורת 10 מיליון דולר. ואחר כך מכרה בהדרגה את על אחזקותיה בחברה.
היסטוריה > צמיחה באמצעות רכישות

התחום שבו פעלה החברה, שקיבל את הכינוי ותקשורת בין מכונה למכונה - M2M - Machine to machine, צבר תאוצה והכנסות החברה גדלו מכ-23 מיליון דולר בשנת 2005 ל-130 מיליון ב-2010. בינואר 2011 רכשה החברה את חטיבת ה-M2M של מוטורולה תמורת 26 מיליון דולר. חטיבה זו נוהלה בישראל והיה לה גם מרכז פיתוח, שהפך למכרז הפיתוח של טליט בישראל. בהמשך רכשה עוד 5 חברות תוך שלוש שנים. ביולי 2011 רכשה את GlobalConnect, בינואר 2012 רכשה את חברת Navman Wireless, בדצמבר 2012 נרכשה חברת CrossBridge שלוש הרכישות הללו התבצעו תמורת כ-10 מיליון דולר בסך הכל. בספטמבר 2013 רכשה את חברת ILS Technology האמריקאית תמורת 8.5 מיליון דולר. חברה המספקת פלטפורמת מחשוב ענן, המחברת מערכות מחשוב ארגוניות להתקנים הפועלים בתקשורת מכונה למכונה. בדצמבר 2013 רכשה את חטיבת הרכב של NXP סמיקונדקטורס תמורת 9 מיליון דולר. הטכנולוגיה שנרכשה מ-NXP הייתה פתרון המאפשר ליצרני רכב להטמיע שירותי טלמטיקה ברכבים. את שנת 2014 סיימה החברה עם הכנסות של 294 מיליון דולר.
בקיץ 2015, לאחר שמניותיה של טליט זינקו בתוך שנתיים ב-330%, הגיע שווי החברה לכ-600 מיליון דולר. מנכ"ל ומייסד החברה עוזי כץ הגדיל את החזקותיו בטליט מ-13% ל-20%. באוקטובר 2015, זכתה החברה בחוזה בסך 220 מיליון דולר בבריטניה, במסגרת פרויקט להתקנה של מונים חכמים בבתים ובעסקים בבריטניה. מטרת הפרויקט הייתה לחבר את צרכני הגז והחשמל של בריטניה למונים חכמים.
באוגוסט 2017, לאחר 17 שנים בתפקיד, התפטר כץ מתפקידו כמנכ"ל, לאחר שאתר השקעות חשף כי התחמק מכתב אישום נגדו בארצות הברית, בתחילת שנות ה-90, בנוגע להונאת משכנתאות. את כץ החליף כמנכ"ל מנהל הכספים של החברה יוסי פייט.
במרץ 2019, טליט השלימה את מכירת חטיבת הרכב שלה לחברה סינית תמורת 105 מיליון דולר, החטיבה שנמכרה היוותה כ-20% מהכנסות טליט, וכללה 120 עובדים.
בפברואר 2023, רכשה טליט את חטיבת ה-IoT של קבוצת תאלס והחלה במהלך מיתוג תחת שם חדש - Telit Cinterion. קבוצת תאלס קיבלה 25% ממניות טליט תמורת החטיבה.
הערות שוליים

↑  אלי סהר, הקבוצה האיטלקית טרייסטה מעוניינת בגודס, באתר הארץ, 25 ביולי 2001
↑  שי שלו, ‏יצרנית הסלולר שפולאר במו"מ לרכישתה - TELIT האיטלקית, באתר גלובס, 10 בנובמבר 2002
↑  גיא הדס, ‏דאי טלקום, החברה-הבת של פולאר, גייסה 15 מיליון אירו מקרן ההשקעות רוטשילד, באתר גלובס, 25 בדצמבר 2002
↑  ערן גבאי, פלאפון הזמינה 85 אלף מכשירי סלולר מפולאר, באתר הארץ, 14 בינואר 2004
↑  גיא הדס, ‏חברה-בת של פולאר תמכור 250 אלף סלולריים ל-TIM האיטלקית ב-20 מיליון אירו, באתר גלובס, 1 ביולי 2003
↑  גיא הדס, ‏דאי טלקום בשליטת פולאר השקעות תייצג את אלקטל בישראל באופן בלעדי, באתר גלובס, 10 בפברואר 2005
↑  גיא הדס, ‏ריטליקס וליפמן ממזגים פעילות דאי טלקום בתחום הפרי פייד, באתר גלובס, 7 באפריל 2003
↑  ערן גבאי, מכשירי Telit עקפו לראשונה את סמסונג: 270 אלף מכשירים נמכרו לפלאפון ב-2005, באתר TheMarker‏, 19 באוקטובר 2005
↑  הדס גייפמן, ‏טליט גייסה ב-AIM כ-44 מיליון דולר לפי שווי של כ-115 מיליון דולר, באתר גלובס, 4 באפריל 2005
 הדר חורש, הניהול ישראלי, הייצור איטלקי, ההנפקה בלונדון והחלומות - חובקי עולם, באתר הארץ, 28 בפברואר 2005
↑  גיא הדס, ‏טליט מוכרת את השליטה בדאי טלקום תמורת 6.5 מיליון אירו, באתר גלובס, 2 ביולי 2007
1 2  אמיתי זיו, כשהמכונות יתחילו לתקשר, באתר הארץ, 2 בפברואר 2011
↑  אפרת נוימן, פולאר מכרה את השליטה בטליט תמורת  10 מיליון דולר - לפי שווי של 40 מיליון ד', באתר הארץ, 17 באפריל 2007
↑  מיכאל רוכוורגר, פולאר השקעות של זיל פלדמן מימשה שליש מהחזקותיה בטליט תקשורת הנסחרת בלונדון תמורת כ-17.2 מיליון שקל, באתר TheMarker‏, 30 בספטמבר 2007
↑  טלי ציפורי, ‏הבטיחה וקיימה: טליט רוכשת את חטיבת M2M של מוטורולה תמורת 26 מיליון דולר, באתר גלובס, 30 בינואר 2011
↑   דרור רייך, רכישה 5 לטליט ב-3 שנים: חברת ILS Technology ב-8.5 מ' ד', באתר TheMarker‏, 8 בספטמבר 2013
↑   דרור רייך, טליט רכשה את חטיבת הרכב של NXP תמורת 9 מיליון דולר, באתר TheMarker‏, 25 בדצמבר 2013
↑   עמרי זרחוביץ', הכנסות טליט תקשורת ב-2014 הסתכמו ב-294 מיליון דולר - עלייה של 21%, באתר TheMarker‏, 13 בינואר 2015
↑   עמרי זרחוביץ', האינטרנט הוליד מולטי-מיליונר חדש: הכירו את עוזי כץ - האיש ששווה 120 מיליון דולר, באתר TheMarker‏, 4 באוגוסט 2015
↑   שלי אפלברג, טליט תקשורת זכתה בחוזה של 220 מיליון דולר בבריטניה, באתר TheMarker‏, 19 באוקטובר 2015
↑  הדס מגן, ‏אישום פלילי שלא נחשף 26 שנה: הסיפור האמיתי של עוזי כץ, באתר גלובס, 27 באוגוסט 2017
↑   יסמין גואטה, שנה אחרי התפטרות המנכ"ל עוזי כץ - טליט מציגה עלייה של 13% בהכנסות, באתר TheMarker‏, 12 ביולי 2018
↑  שירי חביב ולדהורן, ‏טליט השלימה את מכירת חטיבת הרכב שלה לחברה סינית ב-105 מיליון דולר, באתר גלובס, 4 במרץ 2019
↑  טליט רכשה את חטיבת ה-IoT של תאלס - Techtime - חדשות אלקטרוניקה והייטק, באתר Techtime - חדשות אלקטרוניקה והייטק, ‏27 בפברואר 2023
חזה ושוק

בהלכה היהודית, חזה ושוק הם חלקים של קורבן שלמים המונפים בעזרה וניתנים במתנה לכהן. החזה והשוק הם מכ"ד מתנות כהונה שניתנות לכהנים מאת בני ישראל.
המקור במקרא

"הַמַּקְרִיב אֶת זֶבַח שְׁלָמָיו לַ-ה'... יָדָיו תְּבִיאֶינָה אֵת אִשֵּׁי ה'

הַחֵלֶב עַל הֶחָזֶה יְבִיאֶנּוּ אֵת הֶחָזֶה לְהָנִיף אֹתוֹ תְּנוּפָה לִפְנֵי ה'. וְהִקְטִיר הַכֹּהֵן אֶת הַחֵלֶב הַמִּזְבֵּחָה וְהָיָה הֶחָזֶה לְאַהֲרֹן וּלְבָנָיו.

וְאֵת שׁוֹק הַיָּמִין תִּתְּנוּ תְרוּמָה לַכֹּהֵן מִזִּבְחֵי שַׁלְמֵיכֶם. הַמַּקְרִיב אֶת דַּם הַשְּׁלָמִים וְאֶת הַחֵלֶב מִבְּנֵי אַהֲרֹן לוֹ תִהְיֶה שׁוֹק הַיָּמִין לְמָנָה.

כִּי אֶת חֲזֵה הַתְּנוּפָה וְאֵת שׁוֹק הַתְּרוּמָה לָקַחְתִּי מֵאֵת בְּנֵי יִשְׂרָאֵל מִזִּבְחֵי שַׁלְמֵיהֶם וָאֶתֵּן אֹתָם לְאַהֲרֹן הַכֹּהֵן וּלְבָנָיו לְחָק עוֹלָם מֵאֵת בְּנֵי יִשְׂרָאֵל."
הגדרת החזה והשוק

החזה הוא הבשר שנמצא מתחת לצלעות (כאשר הבהמה עומדת על רגליה), מהכרס ועד הצוואר. השוק היא ברגל הימנית האחורית. רגלי הבהמה מורכבות משלוש עצמות (בניגוד לרגל האדם, שמורכבת מעצם הירך עד הברך ועצם השוק מהברך ועד הקרסול), ונחלקו תנאים איזו מהן נכללת בשוק הניתנת לכהנים: הדעה הסתמית במשנה היא שמדובר על הבשר שבשתי העצמות העליונות (ולהבנת הרמב"ם בפירושו למשנה שם, הכוונה היא לשתי העצמות התחתונות). דעת רבי יהודה שרק בשרה של עצם אחת ניתן לכהן ונחלקו המפרשים האם כוונתו לעצם האמצעית (רש"י) או התחתונה (תוספות).
אכילתם

בשונה מקורבנות כמו קורבן חטאת וקורבן אשם שנאכלים על ידי כהנים זכרים בלבד ורק בעזרה - חזה ושוק נאכלים לכהנים זכרים ונקבות: "לך נתתים לבניך ולבנותיך" (לפי ההלכה גם אשת הכהן ועבדו) ונאכלים בכל העיר ירושלים, שנאמר "וְאֵת חֲזֵה הַתְּנוּפָה וְאֵת שׁוֹק הַתְּרוּמָה תֹּאכְלוּ בְּמָקוֹם טָהוֹר". התורה מבחינה בין "מקום קדוש" שהוא העזרה, לבין "מקום טהור" שהוא כל מחנה ישראל במשכן, שהמקביל לו בזמן בית המקדש הוא כל ירושלים.
הסיבה  העיקרית להבדל זה היא שהחזה והשוק הם תרומה מ"זבחי שלמי בני ישראל" - כלומר מהחלק של בעל הקורבן שאינו כהן, ואילו בשר קדשי קדשים ניתן לכהן "מאישי ה'" - כלומר מהחלק שהופרש לה' ובהם אכילת הכהן היא כדי להשלים את הקורבן ולכפר על המקריב.
ראו גם

תנופה
הערות שוליים

↑  תלמוד בבלי, מסכת חולין, דף מ"ה, עמוד א'
↑  משנה, מסכת חולין, פרק י', משנה ד'.
↑  תלמוד בבלי, מסכת מנחות, דף ל"ז, עמוד א'
↑  ספר ויקרא, פרק י', פסוק י"ד
חוק יסוד הונג קונג

עטיפת חוק יסוד הונג קונג
חוק יסוד הונג קונג (בסינית מסורתית: 中華人民共和國香港特別行政區基本法 ; בסינית מפושטת: 中华人民共和国香港特别行政区基本法) או בשמו המלא חוק יסוד של האזור המנהלי המיוחד של הונג קונג ברפובליקה העממית של סין הוא החוק העומד בבסיס החוקה של הונג קונג מאז עברה המושבה הבריטית לשליטת הרפובליקה העממית של סין בשנת 1997. החוק נחקק ב-4 באפריל 1990 על ידי הקונגרס הלאומי העממי בהתאם להסכם עם הממלכה המאוחדת, ונוסח על פי ההצהרה המשותפת של סין-בריטניה בשאלת הונג קונג שנחתמה ב-19 בדצמבר 1984. החוק נכנס לתוקפו ב-1 ביולי 1997 והחליף את המסמכים החוקתיים שקדמו לו – מכתב ההרשאה של הונג קונג וההנחיות המלכותיות של הונג קונג.
החוק יוצר את הבסיס המשפטי עליו הוסכם לפי תופעל שיטת "מדינה אחת, שתי שיטות" אשר נותנת להונג קונג מידה רבה של אוטונומיה תחת השלטון הסיני, ומשאירה בתוקפה את השיטה הקפיטליסטית הכלכלית במושבה למשך 50 שנה, וכן את המשפט המקובל. חוק היסוד גם מגן על הזכויות והחירויות של תושבי הונג קונג.
ניסוח החוק

החוק נוסח על ידי מועצה משותפת שבה היו חברים נציגים הונג קונגים ונציגים של סין העממית, שבראשה ישב ג'י פנגפיי. טיוטת החוק פורסמה באפריל 1988 וטיוטה שנייה בפברואר 1989. החוק עצמו נחקק ב-4 באפריל 1990, ובמקביל אושר הדגל של האזור המיוחד של הונג קונג והסמל של האזור המיוחד של הונג קונג.
נוסח החוק > עקרונות עיקריים

החוק קובע כי האזור המיוחד של הונג קונג מהווה חלק מהרפובליקה העממית של סין אולם נותן לאזור אוטונומיה רבה בתחום החקיקה הפנימית ומתיר על כנו את המשפט המקובל ואת דיני היושר שהיו במושבה, תוך שהוא קובע שלסמכות השופטת הגבוהה בהונג קונג סמכות שיפוט עליונה (היינו אי אפשר לערער על החלטותיה לבתי משפט בסין העממית, מחד, ומאידך בוטל המנגנון של ערעור לבית הלורדים).
החוק קובע כי השיטה הכלכלית בהונג קונג תישאר בלא שינוי (היינו שיטה קפיטליסטית למשך 50 שנה, והשיטה הסוציאליסטית של סין לא תופעל בהונג קונג לתקופה זו).
נוסח החוק > זכויות יסוד

על פי חוק היסוד, כל אזרחי הונג קונג שווים בפני החוק. החוק מעניק לכולם זכות הצבעה וזכות בחירה. כמו כן חוק היסוד מבטיח חופש ביטוי, חופש עיתונות, חופש התאגדות, חופש הפגנה, חופש תנועה, חופש דת וחופש לשבות.
החוק אוסר על מאסר בלא סיבה, ועל חיפוש גופני בניגוד לחוק, ואוסר על עינויים.
נוסח החוק > קשרי חוץ

החוק קובע כי הרפובליקה העממית של סין אחראית להגנת הונג קונג וליחסי החוץ שלה, אולם מתיר להונג קונג להשתתף בארגונים בינלאומיים ובכנסיים בינלאומיים בנושאים מסוימים.
תיקוני החוק ופרשנותו

סעיף 158 של החוק מעניק לבתי המשפט של הונג קונג סמכות לפרש את החוק בהתאם למטרתו, ובהתאם לסמכויותיהם.
אופן תיקון החוק נקבע בסעיף 159, וקובע כי החוק לא יתוקן באופן המשנה את מטרתו היסודית. לתיקון החוק נדרש אישור של המועצה המחוקקת של הונג קונג, ושל שני שלישים של הנציגים של הונג קונג בקונגרס הלאומי של סין.
ראו גם

חוק יסוד מקאו
מכתב ההרשאה של הונג קונג וההנחיות המלכותיות של הונג קונג.
טורקית צ'אגאטאי

טורקית צ'אגאטאי היא שפה טורקית נכחדת בה נהגו לדבר ולכתוב במרכז אסיה. שפה זו התפתחה במסגרת החאנות של צ'אגאטאי, אחת מהחאנויות המונגוליות שקמו לאחר התפרקותה של האימפריה המונגולית. טורקית צ'אגאטאי הייתה נפוצה כשפת דיבור בחלקים נרחבים של מרכז אסיה, ובין היתר הייתה גם שפתם של שליטי האימפריה המוגולית. שפה זו הותירה אחריה מורשת ספרותית עשירה.
ראו גם

צ'אגאטאי חאן
צ'אגאטאי (חאנות)
שפות טורקיות
יאנוש אדר

יאנוש אדר (בהונגרית: Áder János; נולד ב-9 במאי 1959) הוא עורך דין ופוליטיקאי הונגרי; היה נשיאה של הונגריה ממאי 2012 עד מאי 2022.
ביוגרפיה

אדר הוא בעל תואר במשפטים. הוא נמנה עם מייסדי מפלגת פידס (ברית הדמוקרטים הצעירים). הוא היה חבר הפרלמנט ההונגרי מטעם המפלגה בשנים 1990–2009, היה יושב ראש האספה הלאומית של הונגריה בשנים 1998–2002, וכיהן גם כראש האופוזיציה בשנים 2002–2006. בשנת 2009 נבחר לחבר הפרלמנט האירופי.
באפריל 2012, לאחר התפטרותו של פאל שמיט, מונה אדר לנשיא הונגריה על ידי מפלגתו ועל ידי ראש הממשלה ויקטור אורבן. הוא נבחר ב-2 במאי לכהונה בת חמש שנים ברוב של 262 חברי פרלמנט בעד ו-40 מתנגדים, והושבע לתפקיד ב-10 במאי. באותה שנה גם ביקר בישראל ונועד עם ראש הממשלה בנימין נתניהו.
הוא נשוי ואב לארבעה ילדים.
הערות שוליים

↑  ראש הממשלה בנימין נתניהו נפגש בלשכתו בירושלים עם נשיא הונגריה יאנוש אדר
| --- | --- |
בקרת זהויות :  PLWABN: 9811283635305606  GND: 1105798488  ISNI: 0000 0000 8013 4455  LCCN: no2006125536  VIAF: 121370421   WorldCat (עם VIAF): 121370421 
ערך זה הוא קצרמרבנושא פוליטיקאים. אתם מוזמנים לתרום לוויקיפדיה ו.
טל בירון-שנטל

| --- | --- |
 תפקידים:  גינקולוגית 
 
פרופסור טל בירון-שנטל (נולדה ב-1970 לערך) היא רופאה גינקולוגית ישראלית, המשמשת כמנהלת אגף נשים ויולדות במרכז הרפואי מאיר בכפר סבא. היא מומחית לטיפול בהריונות בסיכון גבוה.
ביוגרפיה

טל בירון שנטל למדה רפואה בפקולטה לרפואה שבטכניון. התמחתה בגינקולוגיה במרכז הרפואי מאיר. בהמשך עברה התמחות-על ברפואת האם והעובר ובהריונות בסיכון גבוה באוניברסיטת וושינגטון בסנט לואיס שבארצות הברית ועבדה בבית החולים Barnes שם.
היא פרופסור בפקולטה לרפואה באוניברסיטת תל אביב. בנוסף לעבודה הקלינית עוסקת בהוראת סטודנטים לרפואה ובהנחיית מתמחים ובמחקר בסיסי וקליני. ערכה מחקרים ופרסמה פרסומים בביולוגיה של השליה, המסבירים את הבסיס המולקולארי של סיבוכים מילדותיים כגון רעלת הריון והאטה בצמיחה תוך רחמית.
בירון שנטל חברה בוועדים המקצועיים של האיגוד לגינקולוגיה ומיילדות, החברה לרפואת האם והעובר, החברה לאולטרסאונד בגינקולוגיה ומיילדות והחברה לחקר השליה. היא משתתפת בכתיבת ניירות עמדה בתחום רפואת האם והעובר, בקביעת מדיניות טיפול ארצית בתחומים אלו ובהכנת תוכנה ארצית ללימוד פיענוח של ניטור עוברי בלידה.
בירון שנטל נשואה ואם לשתי בנות.
יאן בפטיסט ואן הלמונט

| --- | --- |
פורטרט של יאן בפטיסט ואן הלמונט. צויר ב-1674 על ידי מארי ביל
פורטרט של יאן בפטיסט ואן הלמונט. צויר ב-1674 על ידי מארי ביל
 לידה:  12 בינואר 1580 בריסל, בלגיה 
 פטירה:  30 בדצמבר 1644 (בגיל 64) וילוורדה, בלגיה 
 ענף מדעי:  כימיה, פיזיולוגיה
 מקום לימודים:  האוניברסיטה הישנה של לוון  האוניברסיטה הקתולית הצרפתית של לוון 
 מנחה לדוקטורט:  Martin Delrio, Adam Haslmayr 
 צאצאים:  Franciscus Mercurius van Helmont 
 תרומות עיקריות
 גילוי הפחמן הדו-חמצני
 
יאן בפטיסט ואן הלמונט (בהולנדית: Jan Baptist van Helmont; ‏ 12 בינואר 1580 – 30 בדצמבר 1644) היה כימאי, פיזיולוג ורופא פלמי, שנחשב לעיתים כאבי הכימיה הפנאומטית(אנ'). ואן הלמונט נודע בשל גילויו את פחמן הדו-חמצני, התמיכה הרבה שלו בתאוריית הבריאה הספונטנית, הניסויים שערך על תהליכי הזנה בצמחים, ועל המצאת המילה "גז" (gaz), הנגזרת מהמילה היוונית "כאוס" (chaos).
ואן הלמונט ערך עשרות ניסויים בחייו. אחד מהניסויים היותר מפורסמים שלו היה ניסוי שקשור לתהליכי הזנה בצמחים. הוא שתל ערבה, שמסתה כ 2.2 ק"ג, בעציץ גדול והוסיף לו אדמה במשקל של כ-90 ק"ג. מדי יום במשך חמש שנים השקה את העציץ במים. לאחר כ-5 שנים בדק את מסת העץ ואת מסת האדמה, וגילה שמסת העץ עלתה ל-77 ק"ג, בעוד מסת האדמה ירדה ב-57 גרם בלבד. הוא הסיק שתוספת המשקל הגיעה מן המים, בהם השקה את הצמח.
כיום ידוע שמסקנה זו מוטעית; הצמחים קולטים פחמן דו-חמצני מהאוויר ובעזרת אנרגיית האור הם מייצרים חומרי מזון, בתהליך שנקרא "פוטוסינתזה". ניסוי נוסף שערך תמך בתאוריית הבריאה הספונטנית שהייתה לגישה הרווחת עד המאה ה-17. הוא לקח כלי שהכיל גרגירי חיטה, הוסיף לו חולצה מעופשת וחיכה 21 ימים (הוא לא סגר את הכלי). לאחר 21 ימים, הוא שפך את תוכן הכלי וגילה עכברים במקום החיטה. בעקבות תוצאות הניסוי הוא פרסם "מתכון ליצירת עכברים". אף על פי שתוצאות חלק מהניסויים שערך היו מוטעות, חשוב לציין שוואן הלמונט היה בין הראשונים שערכו ניסויים מדעיים שנועדו לבדוק את הגישות הללו.
הוא התפרסם גם כפרשן התורה: הרקיע שה' ברא זה האויר. המים שמעל לרקיע הם האדים שבאויר. מעל זה לא ממעל אלא מבפנים החוצה. כפי שכתוב על שבירת לוחות הברית: "וָאֶתְפֹּשׂ֙ בִּשְׁנֵ֣י הַלֻּחֹ֔ת וָֽאַשְׁלִכֵ֔ם מֵעַ֖ל שְׁתֵּ֣י יָדָ֑י וָאֲשַׁבְּרֵ֖ם לְעֵינֵיכֶֽם". 
ביום השלישי ה' ברא את היבשה מתוך המים מכאן ש-2 מתוך 4 היסודות של אריסטו: יבשה ומים הם יסוד אחד.
כתביו קובצו ויצאו לאור אחרי מותו בספר Ortus medicinae, vel opera et opuscula omnia ("מקור הרפואה או כל כתביו").
הערות שוליים

↑  אף על פי שהאות g מבוטאת בהולנדית כ-ח', ולכן יש לומר חאז.
↑  תיאור ניסוי ואן הלמונט (אנגלית), http://www.britannica.com/biography/Jan-Baptista-van-Helmont
| --- | --- |
בקרת זהויות :  NLI: 987007262421905171  PLWABN: 9810671710705606  BIBSYS: 90410588  BNE: XX966881  BnF: cb12432439c (data)  BPN: 16986977  CANTIC: a11029857  CiNii: DA06039359  GND: 119142953  ISNI: 0000 0001 1616 8850  LCCN: n82003694  MGP: 104901  NKC: jx20070817022  NLA: 35517397  NLG: 241533  NSK: 000201745  NTA: 069963118  RERO: 02-A000170119  SELIBR: 254687  SNAC: w6jd86f8  SUDOC: 032209940  Trove: 981684  VcBA: 495/165682  VIAF: 32800169   WorldCat (עם VIAF): 32800169 
ערך זה הוא קצרמרבנושא אישים ובנושא כימיה. אתם מוזמנים לתרום לוויקיפדיה ו.